OChL. Server Jeparov jamoasi “Lokomotiv”ni guruhda qoldirib ketgan “Zob Ohan” bilan o‘ynaydi, Odil Ahmedov esa yaponlarga qarshi maydonga tushadi

Kecha, 18-aprel sanasida guruh bosqichining so‘nggi tur bahslari yakuniga yetgan Osiyo Chempionlar Ligasida 1/8 finalga chiqqan barcha klublar nomi ma’lum bo‘ldi.

O‘zbekiston klublari “Lokomotiv” hamda “Nasaf” o‘z ishtiroklarini guruh bosiqchidayoq to‘xtatgani ma’lum. Ammo o‘zbekistonlik futbolchi Server Jeparov to‘p surayotgan Eronning “Istiqlol” jamoasi nimochorak finalga yo‘llanmani qo‘lga kiritdi. “Istiqlol” nimchorak final bosqichida “Lokomotiv”ni guruhda qoldirib ketgan, Eronning boshqa bir klubi “Zob Ohan” bilan kuch sinashadigan bo‘ldi.
Shuningdek, Xitoyning “Shanxay SIPG” jamoasi ham nimochorak final yo‘llanmasiga ega chiqdi. O‘zbekiston terma jamoasi sardori Odil Ahmedov to‘p tepadigan “Shanxay SIPG” jamoasi esa Yaponiyaning “Kashima Antlers” klubi bilan kuch sinashadigan bo‘ldi.
G‘arb mintaqasi:
Sharq mintaqasi:
Chorak finalda Eron, Xitoy va Janubiy Koreya klublaridan kamida bittadan jamoa bo‘lishi kundek ravshan, negaki mazkur mamlakat klublari nimchorak finalda bir-biriga raqib bo‘ldi.
1/8 finalning dastlabki o‘yinlari 7—9-may, javob o‘yinlari 14—16-may kunlari bo‘lib o‘tadi